หุ้นปิดที่ 900.37 จุดปรับตัวเพิ่มขึ้น 9.05 จุด
ดัชนีหุ้น ปิดที่ 900.37 จุดปรับตัวเพิ่มขึ้น 9.05 จุด นักวิเคราะห์คาดตลาดยังคงมีแนวโน้มขึ้นต่อเนื่องและสัปดาห์หน้าจะทำจุดสูงสุดใหม่
27 ส.ค. 2553

ดัชนีหุ้น ปิดที่ 900.37 จุดปรับตัวเพิ่มขึ้น 9.05 จุด นักวิเคราะห์คาดตลาดยังคงมีแนวโน้มขึ้นต่อเนื่องและสัปดาห์หน้าจะทำจุดสูงสุดใหม่ 
ดัชนีวันนี้ ปิดที่ 900.37 จุดปรับตัวเพิ่มขึ้น 9.05 จุดหรือเพิ่มขึ้น 1.61% โดยดัชนีเคลื่อนไหวระหว่าง887.86จุด-900.37 จุดดัชนีปรับตัวสูงสุดในช่วงท้ายตลาด ด้วยมูลค่าซื้อขายหนาแน่น 43,420 ล้านบาท
ตลาดเปิดบวกด้วยแรงซื้อเข้ามาสูงสุดที่หุ้นกลุ่มเหล็ก อย่างบริษัทจีสตีล(GSTEEL)บริษัทจีเจสตีล( GJS )และ บริษัทสหวิริยาสตีล อินดัสตรีส์(SSI)ตามมาด้วยบริษัทบางกอกแลนด์( BLAND )ซึ่งขึ้นต่อเนื่อง นอกจากนี้เป็นแรงซื้อที่กระจายไปที่หุ้นขนาดกลาง-เล็ก นักวิเคราะห์บล.ธนชาตคาดว่าตลาดยังคงมีแนวโน้มขึ้นต่อเนื่องและสัปดาห์หน้าจะทำจุดสูงสุดใหม่ โดยคาดว่าหุ้นพลังงานนำโดยบริษัทปตท.( PTT )มีโอกาสฟื้นตัวขึ้น